hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en sl en hu hu hu en en hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Döntetlennel kezdtük a szezont – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Hatvan percig küzdöttek a csapatok, ám ezen a napon nem dőlt el ki a jobb, döntetlen végeredménnyel zárult a rangadó.
A mérkőzést a Paár, Ujvári, Mátés, Rosta, Sövegjártó, Nagy sorral kezdte csapatunk, a kapuban Pulaival. A harmadik percben egyből emberhátrányba kerültünk, miután Rosta követett el szabálytalanságot. Ellenfelünk fél perccel később szintén kettő perces  kiállítást kapott, így egyenlő létszámban voltak a csapatok. A hetedik percben Ásványi szerezte meg első találatunkat (7. perc 1-2), ezzel beindult a gólgyártásunk és a 11. percben Ásványi második találatával 4-4-re zárkóztunk fel. Ujvári is többször eredményes volt a távoli zónákból, sőt a hétmétereseinket is ő értékesítette, így a 17. percben már 7-5-re vezettünk. Időt is kért a vendégek vezetőedzője, azonban az előnyünk ezt követően sem csökkent, sőt, Nagy kapufás góljával négy gólos előnyre tettünk szert (21. perc 10-6). Öt perces gólcsend érkezett mindkét oldalon, melyet a vendégek hétméteresből szerzett találata tört meg (27. perc 10-7). A veszprémiek percei következtek, akik zsinórban három gólt szereztek, így egy gólra csökkent az előnyünk (29. perc 10-9). Az utolsó percben mindkét oldalon 1-1 találat született, így a félidei eredmény 11-10.
A második játékrészre a Paár, Ujvári, Sokoray, Ásványi, Sövegjártó, Nagy sort küldte pályára vezetőedzőnk, a kapuban továbbra is Pulaival. Két Ujvári és egy Sövegjártó találattal kezdtünk, a 33. percben 14-12 volt az állás. 16-13-nál a 37. percben a vendégek a mérkőzés során másodszor is időt kértek, ám a folytatás veszprémi emberhátrányt hozott egy Paár által értékesített hétméteressel (39. perc 17-14). Másodszor is a kispadra kényszerült Goór szabálytalanságát követően, ez idő alatt fel is zárkóztak a veszprémi fiatalok, a 42. percben 18-18-as állást mutatott az eredményjelző. Ismét öt percig nem találatunk ellenfelünk kapujába, de Ujvári és Nagy találataival kétgólos előnybe kerültünk (45. perc 20-18). Ásványi kiállítása alatt a Veszprém sokadszorra felzárkózott, sőt a 49. percben át is vette a vezetést hosszú idő után először (21-22). Időt is kért Bencze József és két irányítós játékkal próbálta felrázni támadásainkat, védekezésben pedig továbbra is Győri-Dani és Goór érkeztek a falba. Paár egy rontott ziccerét két gyors találattal javította, majd Sövegjártó is az ellenfél kapujába bombázott (53. perc 25-24). Paár hétméteresével megőriztük előnyünket, azonban Pulai kapujában is landolt egy büntetőből szerzett gól (60. perc 26-26). Az utolsó támadásunkra még volt pár másodprecünk időkérésünket követően, de Győri-Dani ezúttal nem értékesítette helyzetét. A végeredmény: 26-26.
Bencze József: „Hatalmas küzdelem folyt a pályán, amire alapvetően számítottunk is. Azt kaptuk az ellenféltől, ami elvárható tőlük. Ma a csapatunk mélyen tudása alatt teljesített támadásban, határozatlanok voltunk és kritikus szituációban kihagytuk helyzeteinket. A védekezésünk elfogadható volt, viszont a csapat görcsösen teljesített a mérkőzés folyamán. Örülni kell az egy pontnak. Megyünk tovább és megpróbáljuk kijavítani a jövő héten.”
AGROFEED ETO-UNI Győr – BFKA-Veszprém  26 – 26    /11-10/
Agrofeed ETO-UNI Győr: Décsi, Pulai (9 védés, 29%), Varga, Sokoray 1, Győri-Dani , GOÓR, Lang 2, ÁSVÁNYI 6, Nagy 4, Pápai, Sövegjártó 2, Rosta 1, Mátés 1, Paár 4, Ujvári 6, Gaál
Turi Edina által|2022-09-03T18:19:14+00:002022.09.03.|NB/I B.|0 hozzászólás
Oszd meg, válassz platformot!
About the Author: Turi Edina
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – QHB-Eger
Beharangozó: AGROFEED ETO-UNI Győr – QHB-Eger
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT